PATVIRTINTA

Viešosios įstaigos Transporto kompetencijų agentūros direktoriaus

2021 m. rugsėjo 14 d.

įsakymu Nr. P-79

**VIEŠOSIOS ĮSTAIGOS TRANSPORTO KOMPETENCIJŲ AGENTŪROS**

 **CIVILINĖS AVIACIJOS DEPARTAMENTO PERSONALO LICENCIJAVIMO SKYRIAUS**

**VYRIAUSIOJO SPECIALISTO PAREIGINIAI NUOSTATAI Nr. 59**

**I SKYRIUS**

 **BENDROSIOS NUOSTATOS**

1. Viešosios įstaigos Transporto kompetencijų agentūros (toliau – TKA arba Įstaiga) Civilinės aviacijos departamento (toliau – CAD) Personalo licencijavimo skyriaus (toliau – Skyrius) vyriausiąjį specialistą (toliau – Vyriausiasis specialistas) skiria į pareigas, sudaro ir nutraukia darbo sutartį Lietuvos Respublikos darbo kodekso nustatyta tvarka TKA direktorius.

2. Vyriausiasis specialistas yra tiesiogiai pavaldus ir atskaitingas Skyriaus vadovui.

3. Vyriausiasis specialistas savo darbe vadovaujasi Lietuvos Respublikos Konstitucija, Europos Sąjungos teisės aktais, tarptautinėmis sutartimis, prie kurių Lietuvos Respublika yra prisijungusi, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos susisiekimo ministro įsakymais, Lietuvos transporto saugos administracijos direktoriaus įsakymais, viešosios įstaigos Transporto kompetencijų agentūros direktoriaus įsakymais, Įstaigos įstatais, Įstaigos darbo tvarkos taisyklėmis, kitais teisės aktais bei šiais pareiginiais nuostatais.

4. Vyriausiasis specialistas turi atitikti šiuos reikalavimus:

4.1. turėti aukštąjį universitetinį arba jam prilygintą išsilavinimą;

4.2. turėti galiojantį arba būti turėjusiam lėktuvo ir (arba) sraigtasparnio skrydžio egzaminuotojo (FE) pažymėjimą bei turėti ne mažesnę kaip 1 metų skrydžio egzaminuotojo patirtį;

4.3. išmanyti Lietuvos Respublikos, Europos Sąjungos ir tarptautinius teisės aktus, reglamentuojančius civilinės aviacijos specialistų licencijavimą ir skrydžio egzaminuotojų veiklą bei jų priežiūrą ir gebėti juos taikyti praktiniame darbe;

4.4. išmanyti ir gebėti taikyti Europos Sąjungos aviacijos saugos agentūros priimtas priimtinas atitikties užtikrinimo priemones civilinės aviacijos specialistų licencijavimo ir skrydžio egzaminuotojų veiklos bei jų priežiūros srityje;

4.5. išmanyti dokumentų tvarkymo ir apskaitos taisykles, teisės aktų rengimo, analizės ir vertinimo taisykles;

4.6. išmanyti atitikties stebėsenos veiklos principus, procedūras ir metodus;

4.7. gerai mokėti anglų kalbą;

4.8. mokėti dirbti MS Office programiniu paketu;

4.9. gebėti valdyti, kaupti, sisteminti, apibendrinti informaciją ir rengti išvadas, sklandžiai dėstyti mintis raštu ir žodžiu;

4.10. turi būti nesusijęs jokiais sutartiniais ir kitokiais įsipareigojimais, įskaitant piniginius finansinius, su tikrinamais subjektais;

4.11. gebėti dirbti komandoje, būti diplomatišku, diskretišku ir lanksčiu.

**II SKYRIUS**

 **DARBUOTOJO FUNKCIJOS IR PAREIGOS**

5. Vyriausiasis specialistas vykdo šias funkcijas:

5.1. pagal suteiktus įgaliojimus vykdo skrydžio egzaminuotojo (FE) pareigas;

5.2. nagrinėja prašymus išduoti skrydžio egzaminuotojo pažymėjimus ir atlieka pirminį prašymų teikėjų kvalifikacijos ir patirties atitikimo nustatytiems reikalavimams vertinimą;

5.3. organizuoja skrydžio egzaminuotojų mokymą, skrydžio egzaminuotojų seminarus, periodiškai tikrina ir įvertina skrydžio egzaminuotojų darbą, siekiant, kad būtų užtikrinta jų atitiktis vykdyti skrydžio egzaminuotojų pareigas;

5.4. vertina kandidatų vykdyti vyresniojo skrydžio egzaminuotojo pareigas atitiktį ir išduoda bei pratęsia vyresniojo skrydžio egzaminuotojo pažymėjimus;

5.5. tvarko skrydžio egzaminuotojų bylas;

5.6. tikrina skrydžio egzaminuotojų pateiktas tikrinimo ataskaitas;

5.7. pagal kompetenciją ir suteiktus įgaliojimus dalyvauja darbo grupėse, komitetuose, komisijose ir renginiuose civilinės aviacijos klausimais;

5.8. pagal kompetenciją bendradarbiauja su Europos Sąjungos institucijų, užsienio valstybių nacionalinių civilinės aviacijos priežiūros institucijų (kompetentingų institucijų) bei tarptautinių organizacijų, valstybės institucijų ir įstaigų atstovais;

5.9. pagal kompetenciją rengia ir (ar) dalyvauja rengiant teisės aktų projektus, teikia siūlymus ir pastabas dėl teisės aktų keitimo;

5.10. pagal kompetenciją nagrinėja nacionalinių, Europos Sąjungos institucijų ir tarptautinių organizacijų rengiamų teisės aktų projektus, rengia jiems pastabas bei pasiūlymus;

5.11. pagal kompetenciją rengia pasiūlymus dėl Europos Sąjungos teisės aktų ir tarptautinių organizacijų dokumentų nuostatų perkėlimo ir įgyvendinimo nacionalinėje teisėje;

5.12. Skyriaus vadovo pavedimu dalyvauja kitų TKA CAD padalinių vykdomuose patikrinimuose, audituose, bandymuose, kiek tai susiję su Skyriaus funkcijomis;

5.13. pagal kompetenciją nagrinėja ir rengia atsakymus į valstybės ir savivaldybių institucijų ar įstaigų, taip pat asmenų paklausimus ir juos konsultuoja;

5.14. pagal kompetenciją nagrinėja skundus, pareiškimus, prašymus, siūlymus ir kitokio pobūdžio raštus ir rengia atsakymus į juos tam, kad būtų užtikrintas administracinės procedūros įgyvendinimas ir asmenų teisė gauti informaciją;

5.15. vykdo kitus TKA CAD direktoriaus ir Skyriaus vadovo nenuolatinio pobūdžio pavedimus, susijusius su Vyriausiojo specialisto funkcijomis, tam, kad būtų įgyvendinti Skyriui keliami uždaviniai ir Įstaigos strateginiai tikslai.

**III SKYRIUS**

 **DARBUOTOJO TEISĖS**

6. Vyriausiasis specialistas turi teisę:

6.1. turėti darbo vietą ir ryšio priemones;

6.2. priklausomai nuo atliekamo darbo, gauti darbo įrankius bei prietaisus, specialiuosius drabužius;

6.3. kopijuoti dokumentus, jeigu tai nėra valstybės, tarnybos ar Įstaigos komercinė ar profesinė paslaptis;

6.4. gauti informaciją, reikalingus duomenis, reikalingus jam priskirtoms funkcijoms vykdyti, iš kitų Įstaigos padalinių ir atskirų darbuotojų;

6.5. vykdydamas savo funkcijas, turi teisę:

6.5.1. tikrinti asmens duomenis;

6.5.2. tikrinti subjektų patalpas ir teritoriją, kurioje yra vykdoma tikrinama veikla;

6.5.3. reikalauti, kad subjektai pateiktų visą reikalingą informaciją (dokumentus, vaizdo, garso įrašus ir kt.), susijusią su veiklos auditais, įgyvendinimo patikrinimais, bandymais ir tyrimais;

6.5.4. raštu, fotografavimo, elektronine arba kita forma fiksuoti tikrinamą veiką, tvarką arba įrangą, jei tai neprieštarauja kitiems teisės aktams.

**IV. DARBUOTOJO ATSAKOMYBĖ**

7. Vyriausiasis specialistas už jam priskirtų pareigų ir funkcijų nevykdymą arba netinkamą vykdymą atsako Lietuvos Respublikos įstatymų nustatyta tvarka.

*Susipažinau ir įsipareigoju juos vykdyti*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(vardas, pavardė, parašas, data)